《登福先寺上方然公禅室》
唐代·蔡希寂

名都标佛刹，梵构临河干。举目上方峻，森森青翠攒。

步登诸劫尽，忽造浮云端。当暑敞扃闼，却嫌絺绤寒。

禅房最高顶，静者殊闲安。疏雨向空城，数峰帘外盘。

午钟振衣坐，招我同一餐。真味杂饴露，众香唯茝兰。

晚来恣偃俯，茶果仍留欢。

作者简介：蔡希寂，字季深，润州丹阳人，蔡希周七弟。历官渭南尉、洛阳尉、金部郎中。善于书法，现存有其兄蔡希周的楷书墓志铭。诗五首。